Case ID: 1067619
Sentence 0: İŞİN HALLARİ: Bakı şəhəri Binəqədi rayon Məhkəməsinin 23 noyabr 2018-ci il tarixli hökmü ilə Məhkum təqsirli bilinib məhkum edilmişdir ona görə ki, o, X8 qarşı xüsusi ittiham qaydasında Bakı şəhəri Binəqədi rayon Məhkəməsinə ünvanladığı müraciəti ilə əlaqədar 02 oktyabr 2017-ci il tarixdə saat 0930 radələrində Bakı şəhəri Binəqədi rayon Məhkəməsinin ünvan 2 ünvanında yerləşən inzibati binasında olarkən müraciətə baxmış hakim X2 köməkçisi X6 şikayətin icraata qəbul edilməsindənimtina olunması haqqında hakim tərəfindən qərar qəbul olunması barədə məlumat aldıqda ictimai qaydalara qarşı etinasızlıq göstərərək, bilərəkdən özünü ictimai qaydalara qarşı qoymaqla gücünü nümayiş etdirərək, cəmiyyətdə, insanlar arasında təşəkkül tapmış, adət və ənənələr ilə, əxlaq normaları ilə, habelə qüvvədə olan qanunvericiliklə müəyyən edilən qarşılıqlı davranış , birgəyaşayış qaydalarını və ictimai qaydanı kobud surətdə pozan, cəmiyyətə qarşı açıqca hörmətsizlikdə ifadə edən, özgənin əmlakının zədələnməsi ilə müşayiət olunan qərəzli hərəkətləri edib məhkəmənin bir saylı iclas zalından inzibati binanın daxili dəhlizinə açılan kilidlənmiş taxta qapıya bərkdən ardıcıl əl zərbələri vuraraq ucadan qışqırmaqla qapının açılmasını və hakimin zala gəlməsini tələb etmiş, qəsdən vurduğu zərbələrin şiddəti nəticəsində dəhliz tərəfdən qapı çərçivəsinin ətrafında olan divarın suvağının üst səthinin və boyanın qoparaq yerə səpələnməsinə və kosmetik tamlığının pozulmasına səbəb olaraq Əmlak Məsələləri üzrə Dövlət Komitəsinə 130 manat məbləğində maddi zərər yetirmiş, daha sonra öz hərəkətlərini davam etdirərək iclas zalından çıxıb məhkəmənin inzibati binasının giriş hissəsinə yaxınlaşaraq girişin qarşısında məhkəmənin həyət hissəsində ucadan səs-küy salmaqla ətrafdakı vətəndaşların diqqətini özünə cəlb edərək müraciətinə baxmış hakim və məhkəmə sədrinin bayıra, onun qarşısına çıxmalarını tələb etmiş, buna nail ola bilmədikdə isə onların ünvanına ucadan təhqiredici ifadələr işlətməklə, bununla da məhkəmənin iş rejimini pozmaqla qərəzli xuliqanləq etmişdir.